מדד המחירים לצרכן האירופי שפורסם היום (ה') הציג ירידת מחירים של 0.1% בחודש מארס, לעומת מארס אשתקד. מדובר על שיפור קלוש בשיעור של 0.1% במדד המחירים לעומת חודש פברואר. כלומר גם בחודש השעבר נרשמה ירידת מחירים ביבשת - בתהליך המכונה דיפלציה.
נתוני המדד מציגים תמונה בעייתית שבה למרות מאמצים משמעותיים של הבנק המרכזי באירופה לתמוך במחירי היבשת, אירופה רחוקה מלהציג שגשוג כלכלי. היעד המוצהר של הבנק המרכזי הוא עליית מחירים של 2% בשנה.
ברקע לדיווח יום המסחר הנוכחי באירופה נסחר בירידות של עד 1%. הקאק ( CAC 40 -0.63% CAC 40 5,084.66 -0.63% סגירה:5,116.79 פתיחה:5,119.64 גבוה:5,133.59 נמוך:5,057.45 מחזור:-- לעמוד ציטוט חדשות גרפים הרכב מדד ביצועים כתבות נוספות בנושא: ) מוביל את הירידות וגם ה DAX 30 -0.31% DAX 30 11,553.83 -0.31% סגירה:11,589.21 פתיחה:11,578.85 גבוה:11,617.28 נמוך:11,498.69 מחזור:-- לעמוד ציטוט חדשות גרפים הרכב מדד ביצועים כתבות נוספות בנושא: משיל 0.5%.
מתחילת שנת 2015 הבנק המרכזי באירופה רוכש אג"ח ממשלתית ב-60 מיליארד יורו מדי חודש. בתחילת השנה הנוכחית, נגיד הבנק המרכזי האירופי מריו דראגי הודיע כי הוא מוריד את הריבית לכדי ריבית שלילית ואף יגדיל ויעמיק את תוכנית הרכישה. סך תוכנית הרכישות אמור להגיע לכדי 1 טריליון יורו. מטרת התוכנית היא הזרמת אשראי אל תוך המערכת הפיננסית תוך כדי הורדת התשואות של אג"ח הממשלתיות.
עלייה מדודה במחירים מעידה לרוב על חוזקה של הכלכלה כאשר נרשמת עלייה בביקושים למוצרים ושירותים. אם כי קיימים כמו שיפורים טכנולוגיים אשר מורידים את המחירים ללא תלות בגובה הביקוש. ירידה במחירים עשויה גם להפעיל אפקט מעגלי כאשר הצרכנים יקטינו את הצריכה שלהם מתוך הצפייה לכך שהמחירים ימשיכו לרדת ובכך יקטינו את הביקוש שיוריד את המחיר וכך הלאה.
נציין כי מדד הצרכנים ליצרן של מוצרי הליבה מציג עלייה של 1% בחודש מארס לעומת אותו הזמן בשנה שעברה. לכן חלק מהכלכלנים כן צופים שינוי לטובה בהמשך השנה, כאשר ההשפעה של הצניחה במחירי הנפט והירידה במחירי האנרגיה יתמתנו.
הטענה ההפוכה רומזת כי עליית המחירים בתחום הקמעונאות מגיעות לאור תקופת החגים המתקרבת (חג הפסחא) ואלו ישובו לרדת מיד עם סיום התקופה באפריל הקרוב. כמו כן חלק מהכלכלנים מאמינים כי הפליטים שמגיעים לאירופה בשנה האחרונה עשויים להגדיל את הביקושים ביבשת.